PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2012/FV/3/1/045 	Bratislava, 19. októbra 2012	

Protimonopolný úrad Slovenskej republiky, odbor koncentrácií v správnom konaní 
č. 0021/OK/2012 začatom dňa 15.10.2012 na základe oznámenia zámeru koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom Otkrytoje Akcionernoje obščestvo „Rossijskije železnyje dorogi“, so sídlom Novaya Basmannaya 2, Moskva, 107174, Rusko  prostredníctvom splnomocneného zástupcu JUDr. Petra Oravca, advokáta a konateľa advokátskej kancelárie PRK Partners s.r.o., so sídlom Hurbanovo námestie 3, 811 06 Bratislava, IČO: 35 978 643, 

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou ktorá má vzniknúť získaním priamej výlučnej kontroly podnikateľa Otkrytoje Akcionernoje obščestvo „Rossijskije železnyje dorogi“, so sídlom Novaya Basmannaya 2, Moskva, 107174, Rusko, nad podnikom podnikateľa Gefco S.A., so sídlom 77/81 rue des Lilas d’Espagne, 92402 Courbevoie cedex, Paríž, Francúzsko podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, a to na základe Ponuky na kúpu zo dňa [...............] a jej doplnenia zo dňa [................], Listu o exkluzivite zo dňa [...............], návrhu Zmluvy o kúpe akcií a návrhu Akcionárskej zmluvy medzi spoločnosťou Peugeot S.A., so sídlom 75 Avenue de la Grande Armée, 75116 Paríž, Francúzsko na strane jednej a spoločnosťou Otkrytoje Akcionernoje obščestvo „Rossijskije železnyje dorogi“, so sídlom Novaya Basmannaya 2, Moskva, 107174, Rusko na strane druhej, ktoré boli predložené Protimonopolnému úradu Slovenskej republiky, odboru koncentrácií listom č. 3245/2012 zo dňa 15.10.2012. 

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 15.10.2012 podaním zaevidovaným pod č. 3245/2012 podnikateľom Otkrytoje Akcionernoje obščestvo „Rossijskije železnyje dorogi“, so sídlom Novaya Basmannaya 2, Moskva, 107174, Rusko (ďalej len „RZD“) prostredníctvom splnomocneného zástupcu JUDr. Petra Oravca, advokáta a konateľa advokátskej kancelárie PRK Partners s.r.o., so sídlom Hurbanovo námestie 3, 811 06 Bratislava, IČO: 35 978 643 (ďalej len „právny zástupca“) doručené oznámenie koncentrácie (ďalej len „Oznámenie koncentrácie“) podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“). 

2.	Predmetná koncentrácia má vzniknúť tak, ako je uvedené vo výroku tohto rozhodnutia a na základe uvedených podkladov bola úradom posúdená ako oznámenie zámeru koncentrácie.  

3.	Lehota 25 pracovných dní na vydanie rozhodnutia vo veci predmetnej koncentrácie začala v súlade so znením § 11 ods. 1 zákona plynúť dňa 18.10.2012.

4.	Úrad na základe skutočností predložených v Oznámení koncentrácie dospel k záveru, že oznámená koncentrácia má vzniknúť získaním priamej výlučnej kontroly podnikateľom RZD nad podnikom podnikateľa Gefco prostredníctvom nadobudnutia 75 % podielu na základnom imaní a hlasovacích právach spoločnosti Gefco od spoločnosti PSA a že v prípade predmetnej transakcie ide o koncentráciu podľa § 9 ods. 1 písm. b) zákona, ktorá podlieha kontrole úradu podľa § 10 ods. 1 písm. b) bod 2 zákona.

5.	Účastníkom konania v prípade predmetnej koncentrácie je podnikateľ RZD, ktorý bude nad podnikom podnikateľa Gefco vykonávať priamu výlučnú  kontrolu.

6.	Účastníkmi koncentrácie sú podnikateľ RZD na strane nadobúdateľa kontroly a podnikateľ Gefco na strane nadobúdaného subjektu. 

7.	Ako vyplýva z Oznámenia koncentrácie RZD je spoločnosť založená a existujúca podľa práva Ruskej federácie. RZD je najvyššou materskou spoločnosťou viacerých dcérskych spoločností pôsobiacich najmä v oblasti železničnej prepravy tovarov a osôb, vlakového pohonu, dodávky, opravy a údržby koľajových vozidiel, výstavby infraštruktúry, výrobe a predaji železničných signalizačných zariadení a v súvisiacom výskume a vývoji (Skupina RZD).

8.	Skupina RZD na území Slovenskej republiky pôsobí prostredníctvom spoločnosti TransContainer - Slovakia, a.s., so sídlom Železničná 1, 041 79 Košice, Slovensko, ktorá na báze dlhodobého prenájmu od spoločnosti Železničná spoločnosť Cargo Slovakia, a.s. prevádzkuje terminál kombinovanej dopravy v Dobrej, ktorý sa  nachádza 10 km od ukrajinských hraníc a okrem štandardných služieb prekládky medzi cestnou a železničnou dopravou zabezpečuje prekládku kontajnerov medzi vozňami širokého rozchodu a vozňami normálneho rozchodu. Ďalšími významnými činnosťami terminálu sú spracovanie prepravných dokladov, vykonávania nakládky a vykládky, poskytovanie skladových služieb, colných služieb a služieb váženia tovarov. 

9.	Spoločnosť Gefco je spoločnosť založená a existujúca podľa práva Francúzska. Je najvyššou materskou spoločnosťou viacerých dcérskych spoločností pôsobiacich najmä v oblasti poskytovania logistických služieb a služieb nákladnej prepravy pre priemyselné podniky, vrátane výrobcov automobilov a úžitkových vozidiel (Skupina Gefco).

10.	Skupina Gefco pôsobí na území Slovenskej republiky prostredníctvom svojej 100%-tnej dcérskej spoločnosti GEFCO SLOVAKIA s.r.o. (Gefco Slovakia), so sídlom Plynárenská 1, 821 09 Bratislava 2, ktorá na tuzemskom trhu poskytuje komplexné logistické a prepravné služby.

Záver

11.	Z predložených informácií a podkladov v Oznámení koncentrácie a jeho doplnení úrad zistil, že nie je dôvod na vydanie rozhodnutia s odôvodnením v plnom rozsahu. 

12.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia alebo v dôsledku koordinácie súťažného správania, ktoré by bolo v rozpore s § 4 ods. 1 zákona. Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

JUDr. Erika Lovásová	  	 
poverená zastupovaním riaditeľa
odboru koncentrácií		

Rozhodnutie sa doručuje:

JUDr. Peter Oravec
advokát a konateľ
PRK Partners s.r.o.
Hurbanovo nám.3
811 06 Bratislava